Aaron Ramsdale
Aaron Christopher Ramsdale (født d. 14. maj 1998) er en engelsk professionel fodboldspiller, som spiller for Premier League-klubben Arsenal og Englands landshold.

Klubkarriere

Sheffield United 
Ramsdale kom igennem Sheffield Uniteds ungdomsakademi. Han gjorde sin professionelle debut for klubben i november 2016.

Bournemouth 
Ramsdale skiftede i januar 2017 til AFC Bournemouth.

Lejeaftaler 
Ramsdale blev i januar 2018 udlejet til Chesterfield, og blev igen i januar 2019 udlejet Wimbledon.

Gennembrud 
Ramsdale fik sit gennembrud på Bournemouths førstehold i 2019-20 sæsonen. Han imponerede stort i sin første sæson som Bournemouths førstevalgsmålmand, og han blev efter sæsonen kåret som årets spiller i klubben. Han kunne dog ikke rede holdet fra nedrykning i sæsonen.

Sheffield United retur 
Ramsdale skiftede tilbage til Sheffield United i august 2020. 2020-21 sæsonen var meget det samme for Ramsdale, som igen imponerede, og igen blev kåret som årets spiller i klubben, men igen var det ikke nok til at rede klubben fra nedrykning.

Arsenal 
Ramsdale skiftede i august 2021 til Arsenal. Ramsdale blev oprindeligt hentet til at være andenvalgsmålmand bag Bernd Leno, men efter en dårlig start på sæsonen, besluttede træner Mikel Arteta at sætte Leno på bænken og gave Ramsdale pladsen som førstevalg. Dette viste sig, at være en god beslutning, da Ramsdale imponerede stort, og etablerede sig klart som holdets førstevalgsmålmand, en rolle han har haft siden.

Landsholdskarriere

Ungdomslandshold 
Ramsdale har repræsenteret England på flere ungdomsniveauer. Han var del af Englands U/19-trup, som vandt U/19-Europamesterskabet i 2017.

Seniorlandshold 
Ramsdale debuterede for Englands landshold den 15. november 2021. Han var oprindeligt ikke del af Englands trup til EM 2020, men efter en skade til Dean Henderson, blev han indkaldt til truppen.

Titler 
England U/19
 U/19-Europamesterskabet: 1 (2017)

England U/21

 Tournoi Espoirs de Toulon: 1 (2018)

Individuelle

 AFC Bournemouth Supporters' Player of the Year: 1 (2019-20)
 Sheffield United Player of the Year: 1 (2020-21)

Kilder

Eksterne henvisninger 

Personer fra Stoke-on-Trent
Fodboldspillere fra England
Fodboldlandsholdsspillere fra England
Fodboldspillere fra Sheffield United F.C.
Fodboldspillere fra A.F.C. Bournemouth
Fodboldspillere fra Chesterfield F.C.
Fodboldspillere fra AFC Wimbledon
Fodboldspillere fra Arsenal F.C.
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022